wickkiey/tamil-wikipedia-markdown huggingface dataset:
# பீர்லா திருவிழா

**பீர்லா திருவிழா** - மொஹரம் பண்டிகையே தெலுங்கு பகுதிகளில் **பீர்லா பண்டிகை** என்று அழைக்கப்படுகிறது. ஷியா பழங்குடியினர் இந்த பண்டிகையை கொண்டாடுகிறார்கள். முஹம்மது நபியின் வழித்தோன்றல்களான, ஹசன் மற்றும் ஹுசைன் ஆகியோரின் உயிர் தியாகத்தை நினைவுகூர்ந்து ஊர்வலமாக செல்கின்றனர். இரத்தம் கசியும்படி தங்களைத் தாங்களே வெட்டிக்கொண்டும் சாட்டையால் அடிதுக்கொண்டும் வளம் வருவார்கள். சில இடங்களில் நெருப்பில் மிதிப்பதும் உண்டு. பேரீச்சம்பழங்கள் பிர்லச்சாவடியில் வைக்கப்பட்டுள்ளன. இதில் இந்துக்களும் பங்கு கொள்கின்றனர். இது போன்ற பகுத்தறிவற்ற விஷயங்களை தோற்றுவிக்கும் பண்டிகைகளுக்கு இஸ்லாம் இடம் கொடுப்பதில்லை என இந்த பீர்லா பண்டிகைக்கு எதிரான ஃபத்வாக்கள் உள்ளன.  

இத்திருவிழாக்கள் இந்தியாவின் தெலுங்கானா மாநிலம், ஆந்திரப் பிரதேசத்தின் ராயல சீமா பகுதியில் இந்துக்கள் மற்றும் முஸ்லிம்களால் கொண்டாடப்படும் ஒரு திருவிழா ஆகும். இது அஷுர்கானா எனப்படும் சூஃபி ஆலயங்களில் கொண்டாடப்படுகிறது. *ஆலம்* என்று அழைக்கப்படும் நினைவுச்சின்னத்தின் ஊர்வலம் முஹர்ரத்தின் ஒரு பகுதியாக எடுத்துச் செல்லப்படுகிறது. ஊர்வலத்தின் பல்வேறு உறுப்பினர்களால் பல நினைவுச்சின்னங்கள் நன்கொடையாக இருக்கலாம். தெலுங்கானாவில் உள்ள சில கிராமங்களில் ஒரே குடும்பத்தைச் சேர்ந்தவர்களால் (நசர்லா பல்லே, தெலுங்கானா) தலைமுறை தலைமுறையாக நன்கொடையாக வழங்கப்பட்ட நினைவுச்சின்னங்கள் உள்ளன.  

## பிரு
பிரு என்ற சொல் சூஃபி தத்துவத்துடன் தொடர்புடையது. பிரு என்றால் குரு, அல்லது '"ஆன்மீக ஆசிரியர்"'.  

ஆனால் சிலர் இதை "பஞ்சா" அல்லது "நிஷான்" அல்லது "ஆலம்" (கொடி) "பிரு" என்று பெயரிடுகின்றனர். நீண்ட காலம் அதே பெயரில் தொடர்ந்தது. இந்த பஞ்ச (பிரு) என்பது முஹர்ரம் மாதத்தின் முதல் 'ஆஷ்ரா' (பத்து நாட்கள்) விழாக்களில் பயன்படுத்தப்படும் 'பஞ்சா' அல்லது 'ஆலம்' (கொடி) ஆகும் . பிர்லா திருவிழாவில் பித்தளைப் பற்கள் குச்சிகளுடன் இணைக்கப்பட்டு அணிவகுத்துச் செல்லப்படுகின்றன. கர்பலா போரின் போது இமாம் ஹுசைன் மற்றும் அவரது குடும்பத்தினர் பயன்படுத்திய படைவண்டிகள், கேடயங்கள் மற்றும் கொடிகளின் மாதிரிகள் போன்றவைகளை, செய்து அவர்களின் அழியாத தன்மையை அங்கீகரித்து, நினைவு கூறும் வகையில் அணிவகுத்துச் செல்கின்றன.
# கொத்தகொண்டா யாத்திரை



**கொத்தகொண்டா யாத்திரை** அல்லது *கோத்தகொண்ட வீரபத்ர சுவாமி பிரம்மோத்சவம்* என்பது இந்தியாவின் தெலுங்கானா மாநிலத்தில் மகர சங்கராந்தியின் போது கொண்டாடப்படும் ஒரு திருவிழா ஆகும்.  

கரீம்நகர் மாவட்டம் பீமதேவர்பள்ளே மண்டலத்தில் உள்ள கோத்தகொண்டா கிராமத்தில்   இருந்து இந்த திருவிழா யாத்திரை தொடங்குகிறது.  

**<u>வரலாறு:</u>**  

அழகிய மலைகளால் சூழப்பட்டுள்ள கோதகொண்டா,  ஸ்ரீ வீரபத்ர சுவாமிக்கு (சிவபெருமானின் அவதாரம்) அர்ப்பணிக்கப்பட்ட புகழ்பெற்ற கோவிலைக்கொண்டு நாடு முழுவதும் அறியப்படுகிறது. கூட்டுறவு இயக்கத்திற்காக நாடு முழுவதும் அறியப்பட்ட புகழ்பெற்ற முல்கனூர் கிராமத்திலிருந்து வெறும் 5 கி.மீ தான் அமைந்துள்ளது. முன்னாள் பிரதமர் திரு. பி.வி.நரசிம்ம ராவ் தனது வாழ்நாளில் இந்த கூட்டுறவு சங்கத்திற்கு தலைமை தாங்கினார்.  

கோதகொண்டா கிராமத்தை ஒட்டியுள்ள பாறை மலையில் காகதியர்களின் கட்டிடக்கலையை ஒத்த பெரிய கோட்டையின் இடிபாடுகள் உள்ளன. இம்மலையின் மேல் ஐந்து குளங்கள் உள்ளன. இவற்றில் இரண்டில் கடும் வறட்சி நிலையிலும் தண்ணீர் வற்றாமல் இருப்பதாக தெரிவிக்கப்பட்டுள்ளது. இந்த மலையின் அடிவாரத்தில் தான் வீரபத்ர சுவாமி கோவில் உள்ளது. ஒவ்வொரு ஆண்டும் ஜனவரி மாதத்தில் மூன்று நாள் கொண்டாடப்படும்  கோதகொண்டா யாத்திரை திருவிழாவிற்கு  தெலுங்கானா பகுதி முழுவதிலும் இருந்து ஆயிரக்கணக்கான பக்தர்கள் வந்து வழிபடுவார்கள்.  

## அமைப்பு
வீரபத்ர ஸ்வாமியின் உக்கிரமான தோற்றம் கொண்ட கடவுளின் இருபுறமும் கேத்தம்மா மற்றும் மெடலம்மாவுடன் கோயில் அர்ப்பணிக்கப்பட்டுள்ளது.
# கருங்கல்பாளையம்



**கருங்கல்பாளையம்** என்பது இந்தியா தீபகற்பத்தில் தமிழ்நாடு மாநிலத்தின் ஈரோடு மாவட்டத்திலுள்ள ஒரு புறநகர்ப் பகுதியாகும். மகாகவி பாரதி நினைவு நூலகம் என்ற பொது நூலகம் ஒன்று கருங்கல்பாளையத்தில் நிறுவப்பட்டுள்ளது.  

கடல் மட்டத்திலிருந்து சுமார் 193 மீட்டர் உயரத்தில் அமைந்துள்ள கருங்கல்பாளையம் பகுதியின் புவியியல் ஆள்கூறுகள், ஆகும். ஈரோடு, வீரப்பன்சத்திரம், மூலப்பாளையம், மூலப்பட்டறை, வீரப்பம்பாளையம், திண்டல், பெரியசேமூர், பழையபாளையம், கனிராவுத்தர்குளம், வேப்பம்பாளையம், கதிரம்பட்டி, மேட்டுக்கடை, வில்லரசம்பட்டி, பவளத்தாம்பாளையம் மற்றும் நஞ்சனாபுரம் ஆகியவை கருங்கல்பாளையம் பகுதிக்கு அருகிலுள்ள முக்கிய புறநகர்ப் பகுதிகளாகும்.  

இங்குள்ள சின்னமாரியம்மன் கோயில், சுப்பிரமணியசாமி கோயில் ஆகியவை தமிழ்நாடு அரசின் இந்து சமய அறநிலையத் துறை கட்டுப்பாட்டின் கீழ் இயங்கி வருகின்றன. மேலும், மாகாளியம்மன் கோயில் மற்றும் விசுவேசுவரர் பச்சியம்மன் கோயில் ஆகியவை கருங்கல்பாளையம் பகுதியிலுள்ள மற்ற முக்கிய கோயில்களாகும்.
# வைக்கோல் அறுவடை திருவிழா



**வைக்கோல் அறுவடை திருவிழா** என்பது இந்தியாவில் டிசம்பர் மாதம் நடைபெறும் மிசோரம் திருவிழாவாகும். மிசோரம் மக்களின் மொழியில் **பாவ்ல் குட்** என்று அழைக்கப்படும். *பாவ்ல்* என்றால் "வைக்கோல்" என்று அர்த்தம். எனவே பாவ்ல் குட் என்றால் வைக்கோல் அறுவடை திருவிழா என்று பொருள்படும். இது பொதுவாக டிசம்பரில் அறுவடை முடிந்த பிறகு இரண்டு நாட்களுக்கு ஒரு முக்கியமான திருவிழாவாகக் கொண்டாடப்படுகிறது. இது மிசோரம் மக்களின் முக்கிய பண்டிகைகளில் ஒன்றாகும்,  

## தோற்றம்
கி.பி. 1450 முதல் 1700 வரையிலான காலப்பகுதியில் மிசோரம் மக்கள் தியாவ் நதிக்கு அருகில் வாழ்ந்த காலப்பகுதியிலிருந்து இத்திருவிழாவின் தோற்றம் தொடங்குகிறது. ஒரு குறிப்பிட்ட காலத்தில் தொடர்ந்து மூன்று ஆண்டுகளாக கடுமையான பஞ்சம் ஏற்பட்டது. நான்காம் ஆண்டில் அமோக விளைச்சல் ஏற்பட்டது. இவ்வாறு ஏராளமான விளைச்சலைக் கொடுத்த கடவுளுக்கு நன்றி செலுத்தும் செயலாக மக்கள் இந்த வைக்கோல் அறுவடை திருவிழாவைக் கொண்டாடுகிறார்கள்.  

## கொண்டாட்டம்
திருவிழாவின் போது சாவ்ங்நாட் எனப்படும் சடங்கு கடைப்பிடிக்கப்படுகிறது. அந்த சடங்கின் முக்கியமே இறைச்சி மற்றும் முட்டை சேர்க்கப்பட்டுள்ள விருந்து தான். சாவ்ங்நாட் சடங்கின் போது ஒவ்வொரு குடும்பத்தின் தாயும் அவரது குழந்தைகளும் இந்த திருவிழாவின் நோக்கத்திற்காக பிரத்யேகமாக கட்டப்பட்ட நினைவு மேடையில் அமர வைக்கப்பட்டு முதலாவது தாய் தனது குழந்தைகளுக்கு இறைச்சி மற்றும் முட்டைகளை ஊட்டுகிறார், பின்பதாக குழந்தைகள் தங்கள் தாய்க்கு முட்டை மற்றும் இறைச்சியுடன் உணவளிக்கிறார்கள். இறைவன் இம்மக்களை குழந்தைகளாக கருதி உணவூட்டுவதை நினைவு கூர்ந்து இந்த சடங்கு கடைபிடிக்கப்படுகிறது..
# மிம் குட்

**மிம் குட்** (*Mim Kut*) என்பது இந்தியா மற்றும் பர்மாவில் உள்ள சூ மக்களின் அறுவடைத் திருவிழாவாகும். இது வழக்கமாக ஆகத்து மற்றும் செப்டம்பர் மாதங்களில் கொண்டாடப்படுகிறது. மக்காச்சோளம், குறத்திப்பாசி மற்றும் சிறுதானிய முதல் அறுவடையின் போது நடைபெறுகிறது.  

## தோற்றமும் வரலாறும்
மிம் குட் சோ மக்களின் பழமையான திருவிழாவாகக் கருதப்படுகிறது. இது இறந்தவர்கள் நினைவாகக் கொண்டாடப்படும் விழாவாகும். இந்த விழாவின் போது விருந்து ஒரு பகுதியாக உள்ளது. ஆனால் இந்த திருவிழாவின் போது எந்த வேடிக்கை மகிழ்ச்சியுடன் கூடிய நிகழ்வுகள் இல்லை.  

## கொண்டாட்டம்
மிம் குட் மிகவும் ஆரவாரத்துடன் அரிசி-பீர் குடிப்பது, பாடுவது, நடனமாடுவது மற்றும் விருந்து வைப்பது போன்ற நடைமுறை மூலம் கொண்டாடப்படுகிறது. அறுவடையின் போது முதலில் அறுவடைச் செய்யப்படும் மாதிரிகள் இறந்தவர்களுக்காக அர்ப்பணிக்கப்படுகின்றன. இது 'அறுவடை திருவிழா' என அறியப்படுகிறது.  
விழாவின் சிறப்பம்சங்கள்/முக்கிய சடங்குகள்  

குக்கி மக்கள் இந்த முக்கியமான குக்கி திருவிழாவின் பழங்கால மரபுகளை மதிக்கும் வகையில் விழாக்களை நடத்துகின்றனர். இறந்த தங்கள் முன்னோர்களின் ஆத்மா சாந்தியடையவும் அவர்கள் அஞ்சலி செலுத்துகிறார்கள். ஆடம்பரமான நடன நிகழ்ச்சிகள் மற்றும் பாடல்களுடன் கலை நிகழ்ச்சிகள் பல்வேறு கிராமங்களைச் சேர்ந்த கலாச்சாரக் குழுக்களால் நிகழ்த்தப்படுகின்றன. பெரிய பாரம்பரிய மேளங்களை இசைத்தும், நீண்ட கொம்புகள் மற்றும் பிற வழக்கமான கருவிகளுடன் ஒத்திசைவான கேகோஃபோசு இசையுடன் கொண்டாடுகின்றனர். மிம்குட் மாநில திருவிழா, குக்கி சமுதாயத்தின் மகிழ்ச்சி மற்றும் கொண்டாட்டத்தில் மக்கள் சேர அனுமதிக்கிறார். குக்கி மக்கள் தங்கள் இன கலாச்சாரத்தை பிரதிபலிக்கும் கலைகள் மூலம் தமது வெளிப்படுத்துகிறார்கள்.  

இந்த திருவிழா பிரமாண்டமான கொண்டாட்டமாக நடத்தப்பட்டாலும் மிம் குட் 2021-ஆம் ஆண்டில் கோவிட்-19 பெருந்தொற்று காரணமாக பெரிய அளவில் அனுசரிக்கப்படாமல் இருந்தது.
# கோவா மணற்சிற்ப விழா

**கோவா மணற்சிற்ப விழா** என்பது கோவா சுற்றுலாத்துறையுடன் இணைந்து மணல் வழிபாட்டு என்ற மணல் சிற்ப நிறுவனத்தால் நடத்தப்படும் கோவாவின் வருடாந்திர நிகழ்வாகும் . மூன்று நாள் விழாவான இது கோவாவின் பிரமாண்டமான மற்றும் அழகிய கடற்கரைகளில் ஒன்றான கண்டோலிம் கடற்கரையில் கிறிஸ்துமஸுக்கு சற்று முன்னதாக டிசம்பர் மாதத்தில் நடைபெறுகிறது.  

இது ஒரு குறிப்பிட்ட  தலைப்பை முன்னிலைப்படுத்த வெவ்வேறு கருப்பொருள்களுடன் நடைபெற்று வருகிறது. கோவா மணல் கலை விழாவானது ஜெர்ரி ஜோஸ் அவர்களின் கருத்தாக்கம் மற்றும் ஏற்பாடு செய்யப்பட்ட கலை விழாக்கள் மாணவர்கள் மற்றும் மணற்சிற்ப காலையில் ஆர்வமுள்ள இந்திய கலைஞர்களை உள்ளடக்கியது.  

## GSAF 2009
கோவா மணற்சிற்ப விழாவின் தொடக்க ஆண்டான 2009 ஆம் ஆண்டிற்கான கருப்பொருள் புவி வெப்பமடைதல் ஆகும், இந்த கருப்பொருளை சிறப்பாக வெளிக்காட்டும் வகையில் ஆறு வெவ்வேறு மணல் சிற்பங்கள் செய்யப்பட்டன. ஒவ்வொரு மணல் சிற்பமும் கருப்பொருளை முன்னிலைப்படுத்தும் பிரச்சாரம் போல் இருந்தது.  

## GSAF 2010
GSAF 2010 இன் கருப்பொருளான வனவிலங்கு பாதுகாப்பை சித்தரிக்கும் வகையில் கருப்பொருள் சார்ந்த கேளிக்கைப் பூங்கா ஒன்று மணற்சிற்பங்களைக் கொண்டே அமைக்கப்பட்டிருந்தது. முக்கிய திருவிழாவிற்கு சுமார் 3 நாட்களுக்கு முன்பாகவே, மும்பை, புனே மற்றும் கோவாவைச் சேர்ந்த மாணவர்கள் மற்றும் கலைஞர்கள் தங்கள் படைப்புகளை உருவாக்கத் தொடங்கினர், முற்றிலும் மணலால் செய்யப்பட்ட பல்வேறு அழிந்துவரும் உயிரினங்களைக் கொண்ட தனித்துவமான கேளிக்கை பூங்காவை உருவாக்கினர்.  

## GSAF 2011
கோவா மணல் கலை விழா 2011 க்கான கருப்பொருள் **"கடல் வாழ்க்கை - தண்ணீருக்கு அடியில் உள்ள பொக்கிஷங்கள்"** . இந்த கருப்பொருளை சித்தரிக்கும் சில சிறந்த மணல் சிற்பங்களை மக்கள் கண்டு ரசித்தனர். மற்ற கலைஞர்களைத் தவிர, இந்த ஆண்டு கோவா மணல் கலை விழாவில் இங்கிலாந்தைச் சேர்ந்த உலகப் புகழ்பெற்ற மணல் சிற்பிகளில் ஒருவரான **சைமன் ஸ்மித்-தி சாண்ட் விஸார்ட்** கலந்து கொண்டார். மணற்சிற்ப கலைஞர்களில் முதன்மையானவராக கருதப்படும் சைமனின் கலைப் பணி உலகம் முழுவதும் போற்றப்பட்டுள்ளது.  

திருவிழாவின் முக்கிய மூன்று நாட்களில் மணல் சிற்பங்கள், மணல் நடனம் மற்றும் மணல் சித்திரங்கள் போன்ற பல்வேறு மணல் கலை வடிவங்கள் காட்சிப்படுத்தப்படும். விருப்பமுள்ளவர்கள் மணல் கலை குறித்த இலவச பயிலரங்கிலும் கலந்து கொள்ளலாம். மணலில் மணல் சிற்பம்/வரைதல்/செய்திகளை எழுதுதல் அல்லது நியமிக்கப்பட்ட பயிற்சிக் குழியில் மணலுடன் விளையாடுவது போன்றவற்றை முயற்சிக்க அனைவரும் அழைக்கப்படுகிறார்கள். இது ஒன்றுக்கொன்று போட்டி போடுவதற்காக அல்ல, கலையின் மீதான காதலுக்காக.  

கலைஞர்கள் தங்கள் படைப்புகளை டிசம்பர் 10 முதல் தொடங்குவார்கள். அனைவருக்கும் நுழைவு இலவசம்
# கிசாமா பாரம்பரிய கிராமம்

**கிசாமா பாரம்பரிய கிராமம்**

| கிக்வேமா-பெசாமா, கோகிமா மாவட்டம், நாகாலாந்து |
| --- |
**கிசாமா பாரம்பரிய கிராமம்** (*Kisama Heritage Village*)(**நாகா பாரம்பரிய கிராமம்**) என்பது இந்திய மாநிலமான நாகாலாந்தின் கோகிமா மாவட்டத்தில் உள்ள கிக்வேமா மற்றும் பெசாமா கிராமங்களுக்கு இடையே உள்ள மலைச் சரிவுகளில் அமைந்துள்ள ஒரு பாரம்பரிய கிராமமாகும். இந்தப் பாரம்பரிய மலைக் கிராமத்தில் ஆண்டுதோறும் இருவாட்சி திருவிழா நடைபெறுகிறது.  

இந்தப் பாரம்பரிய கிராமம் நாகாலாந்தின் அனைத்து 17 இனக்குழுக்களுக்கும் சொந்தமானது. இக்கிராமம் உண்மையான பாரம்பரிய நாகா கிராமத்தின் உணர்வை வழங்கும் வகையில் வடிவமைக்கப்பட்டுள்ளது.  

## பெயர்
கிசாமா என்ற இதன் பெயர் இரண்டு அண்டை கிராமங்களின் பெயர்களின் தொகுப்பாகும். **கி** குவேமாவிலிருந்தும் **சா** என்பது பெசாமவிலிருந்தும் **மா** என்பது இரண்டு சொல்லிருந்தும் பெறப்பட்டது.  

## அமைவிடம்
கிசாமா பாரம்பரிய கிராமம் நாகாலாந்தின் தலைநகரான கோகிமாவிற்கு தெற்கே. கிக்வேமா மற்றும் பெசாமா இடையே ஆசிய நெடுஞ்சாலை 1 / தேசிய நெடுஞ்சாலை 2-ன் மேற்பகுதியில் தளம் அமைந்துள்ளது.
# பஸ்தர் லோகோத்சவ்

**பஸ்தர் லோகோத்சவ்** என்பது சத்தீஸ்கரின் முக்கியமான மற்றும் கொண்டாட்டமான திருவிழா ஆகும், இது சத்தீஸ்கர் மாநிலத்தின் அனைத்து பழங்குடி நாட்டுப்புற கலாச்சாரத்தின் பிரதிநிதித்துவத்தை உள்ளடக்கியது. மழைக்காலம் முடிந்த பிறகு நடைபெறும் லோகோத்சவ்,விழாவில் பங்கேற்க சத்தீஸ்கரின் தொலைதூர கிராமங்களில் இருந்தும் கூட ஏராளமான பழங்குடியின குழுக்களை ஈர்க்கிறது. பஸ்தர் லோகோத்சவில் பழங்குடியினரின் கைவினைப் பொருட்கள் காட்சிக்கு வைக்கப்பட்டுள்ளன. சத்தீஸ்கரின் நாட்டுப்புற மக்களின் திருவிழாவைக் குறிக்கும் வகையில், பஸ்தரின் லோகோத்சவ் கலாச்சார நிகழ்வுகளின் வரிசையுடன் தொடங்குகிறது. சத்தீஸ்கரின் ஜகதல்பூர் பகுதியானது பஸ்தாபரப் என்ற சிறப்பு நிகழ்ச்சியை ஏற்பாடு செய்கிறது, இதில் ஒவ்வொரு பழங்குடி சமூகங்களின் நடனம் மற்றும் பாடல்களின் சிறப்பம்சங்களைக் காணலாம்.  

இந்த விழாவானது  பஸ்தர் தசரா என்ற முதன்மையான விழாவின் நீட்டிப்பாக கொண்டாடப்படுகிறது. மேலும் இது ஒரு பதினைந்து நாட்களுக்கு நீடிக்கும். இது பஸ்தாரின் முக்கிய அம்சங்களின் சிறப்பம்சத்தை வழங்குகிறது, இதில் சத்தீஷ்கரின் இயற்கை அழகு மற்றும் அற்புதமான மற்றும் நுண்கலை மற்றும் கைவினைப் படைப்புகள் அடங்கும்.  

## சிறப்பம்சம்
*பஸ்தர் லோகோத்சவ்* என்பது அங்குள்ள பழங்குடியினரின் மரபுகள், பாரம்பரியம் மற்றும் கலாச்சாரம் ஆகியவை அங்கீகாரம் பெறும் ஒரு வகையான தளமாகும். லோகோத்சவின் போது, மாநிலத்தின் மற்ற பகுதிகள் மற்றும் பக்கத்து மாவட்டங்களிலிருந்தும் கூட மக்கள் இந்த நிகழ்வின் கவர்ச்சியான அழகை அனுபவிக்க வருகிறார்கள். மேலும், இந்தியாவின் பிற மாநிலங்களின் பழங்குடியினர் பஸ்தர் லோகோத்சவ்வில் ஆர்வத்துடன் கலந்து கொள்கின்றனர். திருவிழாவின் போது பஸ்தாரின் பழங்குடியினக் குழுக்களால் அரிதான அழகிய கைவினைப்பொருட்கள் விற்கப்படுகின்றன. சில சமயங்களில், மற்ற நாடுகளிலிருந்து வரும் சுற்றுலாப் பயணிகளும் பஸ்தர் லோகோத்சவ்வில் காணப்படுகின்றனர். இது பிராந்திய எல்லைகளைக் கடந்த லோகோத்சவின் அபரிமிதமான பிரபலத்தைக் குறிக்கிறது. வண்ணமயமான மற்றும் வரலாற்று கலாச்சார அடையாளமாக, பஸ்தர் லோகோத்சவ் சத்தீஸ்கரின் சுற்றுலா வாய்ப்புகளை மேம்படுத்துகிறது. விளம்பர பிரச்சாரங்கள் மற்றும் மாநிலத்தின் பார்வையிடும் இணையதளங்களில், பஸ்தர் லோகோத்சவ் பற்றிய குறிப்பு அடிக்கடி காணப்படுகிறது. சத்தீஸ்கர் மாநிலத்தில் இதுபோன்ற பழங்குடியினர் பண்டிகைகளை மாநில அரசு எப்போதும் ஊக்குவிக்கிறது. பஸ்தர் லோகோத்சவ் மாநிலத்தின் திருவிழாக்களுக்கு ஒரு துடிப்பான பரிமாணத்தை சேர்க்கிறது.
# தற்செயற்கண்டுபிடிப்பு கலை விழா



**தற்செயற்கண்டுபிரிப்பு கலை விழா** (*Serendipity Arts Festival*) என்பது கோவாவின் பனஜியில் திசம்பர் மாத இறுதியில் ஒரு வாரம் நடைபெறும் வருடாந்திர கலை விழா ஆகும். இந்த விழாவினை 2016ஆம் ஆண்டு *ஹீரோ எண்டர்பிரைஸின்* தலைவரான சுனில் காந்த் முன்ஜால் என்பவரால் துவக்கிவைக்கப்பட்டது. கலை, நாடகம், இசை, இலக்கியம், நடனம், உணவு மற்றும் கைவினைப்பொருட்கள் போன்ற பல துறை நிகழ்ச்சியாக இந்தியாவில் நடைபெறும் கலை விழா இதுவாகும். துறை இடைத் திருவிழாவாக நடைபெறும் இந்த விழா இந்திய ஊடகங்களில் தாக்கங்களை ஏற்படுத்தியுள்ளது.  

இந்த திருவிழாவினை காண எவ்வித கட்டணமும் வசூலிப்பதில்லிஅ. 2018ஆம் ஆண்டு நடைபெற்ற இந்த விழாவில் 450,000 மேற்பட்டவர்கள் கலந்துகொண்டனர். 2019ஆண்டு விழாவில் மாண்டோவி ஆற்றின் சில பாரம்பரிய கட்டமைப்புகள் உட்பட 12 இடங்களில் நடைபெற்றது. மேலும் பட்டறைகள், நேரடி நிகழ்ச்சிகள் மற்றும் கலைக் கண்காட்சிகள் உட்பட 95க்கும் மேற்பட்ட நிகழ்வுகளைக் கொண்டிருந்தது.  

இந்த விழாவை இலாப நோக்கற்ற தற்செயற்கண்டுபிடிப்பு கலை அறக்கட்டளை அமைப்பு ஏற்பாடு செய்கின்றது. ஒவ்வொரு ஆண்டு விழாவும் ஒரு புதிய மேற்பார்வைக் குழுவால் திட்டமிட்டு நடத்தப்படுகிறது. 2019ஆம் ஆண்டில், காட்சிக் கலை நிகழ்ச்சிகளைக் கலைஞர்கள் ஜோதிந்திர ஜெயின் மற்றும் சுதர்சன் செட்டி, சமையல் கலைகளைச் சமையல் கலைஞர் ராகுல் அகர்கர், நடனம் மயூரி உபாத்யா, இசை சினேகா கான்வால்கர் மற்றும் பலர் இணைந்து நிகழ்த்தியிருந்தனர்.
# கலா அகாதமி, கோவா



**கலா அகாதமி** (Kala Academy) இந்தியாவின் கோவாவில் உள்ள கோவா அரசாங்கத்தால் நடத்தப்படும் ஒரு முக்கிய பண்பாட்டு மையமாகும். பிப்ரவரி 1970-ல் பனஜி, காம்பலில் தொடங்கப்பட்ட இந்நிறுவனம் ஒரு சமூக அமைப்பாகப் பதிவு செய்யப்பட்டது. இந்த கட்டிடம் சார்லசு கோர்ரியாவால் வடிவமைக்கப்பட்டது. இது "இசை, நடனம், நாடகம், நுண்கலை, நாட்டுப்புறக் கலை, இலக்கியம் போன்றவற்றை வளர்ப்பதற்கும், அதன் மூலம் கோவாவின் கலாச்சார ஒற்றுமையை மேம்படுத்துவதற்குமான உச்ச அமைப்பாக" உள்ளது.  

கோவா அரசாங்கத்தால் நிதியளிக்கப்படும் இந்த மையம், இதன் ஆசிரியர்கள் மூலம் பயிற்சி அளிக்கிறது. மேலும் திருவிழாக்கள், போட்டிகள், கண்காட்சிகள், பயிற்சிப் பட்டறைகள், கருத்தரங்குகள் மற்றும் உள்ளூர் கலைகளின் பல்வேறு வடிவங்கள் தொடர்பான நிகழ்ச்சிகளையும் ஏற்பாடு செய்கிறது. இது 28 உறுப்பினர்களைக் கொண்ட பொதுக்குழுவினையும், 14 உறுப்பினர்களைக் கொண்ட நிர்வாகக் குழுவினையும் பல்வேறு ஆலோசனைக் குழுக்களையும் கொண்டுள்ளது. 2019, ஆகத்து 29ஆம் தேதி, கோவா அரசு இந்த கட்டிடத்தைச் சரிசெய்யவோ அல்லது புதுப்பிக்கவோ முடியவில்லை எனத் தெரிவித்து இடிக்கப்பட வேண்டியிருக்கும் என அறிவித்தது.  

## படங்கள்
# கில்தா மித் லெப்சா


**கில்தா மித் லெப்சா** (*Hilda Mit Lepcha*) என்பவர் லெப்சா நாட்டுப்புற இசை வல்லுநர் ஆவார். இவருக்கு இந்திய அரசு 2013-ல் பத்மசிறீ விருதினை வழங்கியது. கில்தாமித் பாரம்பரிய லெப்சா இசைக் கருவிகள் மற்றும் லெப்சா பாடல்களின் கலைஞராகச் சிறந்து விளங்கினார்.  

## வாழ்க்கை
கில்தா மித் லெப்சா 1956ஆம் ஆண்டு மேற்கு வங்காளத்தின் டார்ஜீலிங் மாவட்டத்தில் உள்ள காளிம்பொங்கில் பிறந்தார். இவர் புகழ்பெற்ற லெப்சா இசைக்கலைஞர் சோனம் செரிங் லெப்சாவை மணந்தார்.  

## இசைப்பயணம்
தனது கணவருடன் இணைந்து, கில்தா மித் லெப்சா பல ஆண்டுகளாக லெப்சா பாரம்பரிய இசைக்குக் குறிப்பிடத்தக்கப் பங்களிப்பைச் செய்து வருகிறார். பாரம்பரிய லெப்சா இசைக்கருவிகளின் கலைஞரைப் போலவே இவர் சிறந்து விளங்கினார். லெப்சா பாடல்களைப் பாடிக்கொண்டே அரிய இசைக்கருவியான தும்போக்கினை இசைப்பதில் வல்லவர். இவர் லெப்சா கலாச்சாரத்தை மேம்படுத்துவதற்கும் பாதுகாப்பதற்கும் குறிப்பிடத்தக்கப் பங்களிப்பைச் செய்து, ஏராளமான கலைஞர்களுக்குப் பயிற்சி அளித்துள்ளார்.  

இவரது இசைப்பயணத்தில் 1988ஆம் ஆண்டில் *அப்னா உத்சவ்*, 1978-ல் *லோக் உத்சவ்*, 1993ஆம் ஆண்டில் அந்தமான் நிக்கோபார் தீவுகளில் *தவீப் உத்சவ்* மற்றும் 1998-ல் உலக இசை நாள் கொண்டாட்டங்கள் குறிப்பிடத்தக்கன.  

## விருதுகள்
சிக்கிமின் லெப்சா இசைக்காக கில்தா மித் லெப்சா 2009ஆம் ஆண்டு சங்கீத நாடக அகாதமி விருதினைப் பெற்றார். மேற்கு வங்காளப் பகுதியினைச் சேர்ந்த பல நிறுவனங்களால் லெப்சா கௌரவிக்கப்பட்டார். இவருக்கு 2013ஆம் ஆண்டு பத்மசிறீ விருது இந்திய அரசால் வழங்கப்பட்டது.
# பாரா சாகித் தர்கா


(தரிசனம்) காத்திருக்கும் பக்தர்கள்]]  
**பாரா சாகித் தர்கா** இந்தியாவின் ஆந்திர மாநிலம் நெல்லூரில் அமைந்துள்ளது. "பாரா சாகித் தர்கா" என்பதற்கு உருது மொழியில் "பன்னிரண்டு தியாகிகளின் ஆலயம்" என்று அர்த்தமாகும். இந்த தர்கா நெல்லூர் ஏரியின் கரையில் அமைந்துள்ளது. மேலும் இந்த தர்காவின் அருகிலேயே ஒரு ஈத்கா, ஒரு சுற்றுலா விடுதி மற்றும் அதன் அருகில் பூங்கா உள்ளது. இது ஹிஜ்ரியில் முஹர்ரம் மாதத்தில் ரொட்டியான் கி ஈத் / ரொட்டி பண்டிகையின் வருடாந்திர திருவிழாவின் சிறப்பிற்காக இசுலாமிய மக்களால் அறியப்படுகிறது. மேலும் இந்தியா முழுவதிலும் மற்றும் வெளிநாடுகளில் இருந்தும்  இசுலாமிய மக்களை ஈர்க்கிறது.  

## வரலாறு
உள்ளூர் பாரம்பரியத்தின் படியும் தர்கா வளாகத்தில் உள்ள பாரசீக மொழியில் எழுதப்பட்ட கற்பதக்கத்தின் படியும், அவை அப்பகுதிக்குள் முதன்முதலாக நுழைந்த இசுலாமிய  இராணுவத்தின் ஒரு பகுதியாக இருந்து **கரபாலா** போரில் வீரமரணம் அடைந்த போர்வீரர்களின் பன்னிரண்டு கல்லறைகள் இங்கு அமைக்கப்பட்டுள்ளன.  

## ரொட்டி பண்டிகை
ஆந்திர பிரதேசத்தின் நெல்லூர் மாவட்டத்தில் உள்ள புகழ்பெற்ற வழிபாட்டு தளங்களில் இதுவும் ஒன்றாகும், பல்வேறு இசுலாமிய திருவிழாக்களின் போது இங்கு நடைபெறும் நிகழ்ச்சிகளில் கலந்துகொள்ள பல்வேறு பிரபலங்கள், நாடு முழுவதிலும் மற்றும் வெளிநாடுகளில் இருந்தும் பார்வையாளர்களை ஈர்க்கிறது. வருடந்தோறும். மொஹரம் மாதத்தில் மூன்று நாள் சிறப்பாக கொண்டாடப்படும் **ரொட்டி திருவிழா**வும் அத்தகையதே.  

ஏராளமான பக்தர்கள் தங்கள் உடல்நலம், வாழ்க்கை, திருமண தாமதம் போன்றவற்றில் இருந்து விடுபட சிறப்பு பிரார்த்தனைகளுடன் வந்து, தங்கள் வேண்டுதல்கள் நிறைவேறும் வகையில் அருகில் உள்ள குளத்தில் ரொட்டி படைத்து வழிபடும் விழா வெகு விமரிசையாக கொண்டாடப்படுகின்றன. பிரார்த்தனையுடன் வருபவர்கள் தங்கள் வேண்டுதல் நிறைவேறும் போது அந்த ரொட்டிகளை எடுத்து வந்து கொடுப்பதும் வழக்கம். பாரா சாகித் தர்காவில் சந்தன கொண்டாட்டங்கள் ரொட்டேலா பந்துகா என்றும் அழைக்கப்படுகின்றன, இது **ரொட்டியோன் கி ஈத்** என்று உருது மொழியில் அழைக்கப்படுகிறது, அதாவது இஸ்லாமிய சொற்களில் **ரொட்டிகளின் திருவிழா**. தர்காவில் இந்த திருவிழாவின் போது செய்யப்படும் வேண்டுதல்கள் நிறைவேறும் என்ற அதீத நம்பிக்கை பலருக்கும் உள்ளது.  

பார்வையாளர்கள் தங்களின் ரொட்டியை தங்களுக்கு ஒத்த விருப்பமுள்ளவர்களுடன் பரிமாறிக்கொள்வதோடு, தர்காவில் ஃபாத்திஹாவும் நிறைவேற்றப்பபடும். உர்ஸ் (பண்டிகை) காலத்துக்குக் காலம் உருவாகி, சூஃபித்துவத்திற்குக் காரணமாக இருக்கலாம்.  

## ஈத்கா
ஈத் உல் பித்ர் (ரம்ஜான்) மற்றும் ஈத் அல்-அதா ( பக்ரீத் ) ஆகிய நாட்களில் ஈத் தொழுகைகளை ( கூட்டுத் தொழுகைகள்) தர்கா, அதன் வளாகத்தில் நடத்துகிறது. இதுவே அந்த நகரத்தின் மிகப்பெரிய ஈத்காவாகும்.
# பிரம்மபுத்திரா கடற்கரை திருவிழா



**பிரம்மபுத்திரா கடற்கரை கொண்டாட்டம்** என்பது குவஹாத்தியில் பிரம்மபுத்திரா ஆற்றின் கடற்கரை பள்ளத்தாக்கு பகுதியில் நடைபெறும் ஒரு திறந்தவெளி திருவிழா ஆகும். இது ஒவ்வொரு ஆண்டும் ஜனவரி மாதத்தில் அஸ்ஸாமில் அறுவடைத் திருவிழாவான மாக் பிஹுவுடன் இணைந்து நடைபெற்று வருகிறது. இது இந்தியாவின் தென் மாநிலங்களில் நடைபெறும் பல்வேறு திருவிழாக்களில் இருந்து கருப்பொருளை பெற்று, அஸ்ஸாம் மாநிலத்தின் பண்பாடு மற்றும் பாரம்பரியத்தை பிரதிநிதித்துவப்படுத்துவது மற்றும் நவீனத்துவதுடன் கொண்டாடப்படும் சங்கமத்திருவிழா ஆகும். இந்த விழாவின் நோக்கம் உள்நாட்டு கலாச்சாரம், கைவினைப்பொருட்கள் மற்றும் அசாமின் பாரம்பரிய விளையாட்டுகளை மற்ற மாநிலங்களுக்கும் வெளிநாடுகளுக்கும் பிரபலப்படுத்தும் நோக்கில் நடத்தப்படுகிறது.  

## விழா ஏற்பாட்டாளர்கள்
அசாம் மாநில சுற்றுலா வளர்ச்சிக் கழகத்துடன் (ATDC) இணைந்து குவஹாத்தியில் உள்ள அசாம் படகுப் பந்தயம் மற்றும் படகோட்டம் சங்கம் (ABRRA) இந்த விழாவை ஏற்பாடு செய்து நடத்தி வருகிறது.  

## நிகழ்வுகள்
குறிப்பிட்ட காலங்களில், கடற்கரை முழுவதிலும் கண்காட்சிகள் அமைக்க திட்டமிடப்பட்டு அதற்கேற்ப அரங்குகள் அமைக்கப்படுகின்றன. இந்த திருவிழாவில் கடற்கரை கிரிக்கெட்,கடற்கரை வாலிபால், வாட்டர் ராஃப்டிங், கேனோயிங் மற்றும் விண்ட் சர்ஃபிங், உறைபனிச்சறுக்கு, கயாக்கிங் மற்றும் ஏரோ விளையாட்டுகளான பலூனிங், பாராகிளைடிங் மற்றும் ஹேங் கிளைடிங் போன்ற பல்வேறு நிகழ்வுகள் நடைபெறும். பார்வையாளர்கள் மற்றும் சுற்றுலா பயணிகள் இந்நிகழ்ச்சிகளில் பங்கேற்று தங்கள் திறமைகளை வெளிப்படுத்தலாம். யானைப் பந்தயம், முட்டை உடைத்தல் மற்றும் சேவல் சண்டை போன்ற பாரம்பரிய விளையாட்டுகளும் மேற்சொல்லப்பட்ட நவீன மற்றும் தொழில்நுட்ப மேம்பட்ட விளையாட்டுகளுடன் நடத்தப்படுகின்றன. குழந்தைகள் பங்கேற்கும் வகையில் அமர்ந்து படம் வரைதல், வண்ணம் தீட்டுதல் மற்றும் பட்டம் பறத்தல் போன்ற போட்டிகளும் அவர்களுக்காகவே நடத்தப்படுகின்றன. பாரம்பரிய கைவினைப் பொருட்களின் கண்காட்சியும் திருவிழாவின் ஒரு பகுதியாக உள்ளது.  

## மேலும் பார்க்கவும்

- அஸ்ஸாமின் கலாச்சாரம்
# குல்செக்ரா ஹோஜா


**குல்செக்ரா குலி ஏ. ஹோஜா** ( *Gulchehra "Guli" A. Hoja* ) (பிறப்பு 1973) ஒரு உய்குர்-அமெரிக்க பத்திரிகையாளர் ஆவார். இவர் 2001 ஆம் ஆண்டு முதல் *ரேடியோ ஃப்ரீ ஏசியா*வில் பணியாற்றி வருகிறார். நவம்பர் 2019 இல், சின்சியாங்கில் நடந்து வரும் மனித உரிமைகள் நெருக்கடியைப் பற்றி அறிக்கை செய்ததற்காக மேக்னிட்ஸ்கி மனித உரிமைகள் விருதைப் பெற்றார். மேலும் 2020 இல், சர்வதேச பெண்கள் ஊடக அறக்கட்டளையின் தைரியமான பத்திரிகையாளருக்கான விருதைப் பெற்றார் . மேலும் 2020 ஆம் ஆண்டில், "மிகவும் செல்வாக்கு மிக்க 500 முஸ்லிம்கள்" பட்டியலில் இடம்பெற்றார்.  

## ஆரம்ப கால வாழ்க்கை
குல்செக்ரா, 1973 ஆம் ஆண்டு சீன மக்கள் குடியரசின் சின்சியாங் உய்குர் தன்னாட்சிப் பகுதியின் தலைநகரான உருமுச்சியில் பிறந்தார். இவரது எழுத்து உய்குர் மொழியிலும் வரலாற்றிலும் கவனம் செலுத்தியது. இவரது தொல்பொருள் பணிகளில் தாரிம் படுகையில் காணப்படும் மம்மிகள் பற்றிய களப்பணிகளும் அடங்கும். மற்றும் சீனா மத்திய தொலைக்காட்சி .  

### சீனாவை விட்டு வெளியேறுதல்
முதலில் சீன அரசு ஊடகங்களுடனான தனது பணியிலும் அரசு உய்குர் மக்களை நடத்துவதில் சங்கடத்தை உணர்ந்தார். உய்குர் குழந்தைகளை அவர்களின் வீடு மற்றும் கிராமங்களில் இருந்து "பிரதான" சீனாவில் வளர்க்க அழைத்துச் செல்லப்பட்டதைப் பற்றிச் சென்று அறிக்கை செய்தார்.  

2001 இல், ஆஸ்திரியாவில் விடுமுறையில் இருந்தபோது, முதன்முறையாக இணையத்தை அணுகி, சீனாவிற்கு வெளியே உய்குர் ஆர்வலர்களின் செயல்பாடுகளைப் பற்றி அறிந்து கொண்டார். மூன்று நாட்களுக்குப் பிறகு ஜனவரி 31 அன்று, ஹோஜாவின் குடும்பத்தைச் சேர்ந்த இருபத்தைந்து உறுப்பினர்கள் சின்சியாங்கில் உள்ள உள்ளூர் காவல் நிலையங்களுக்கு வரவழைக்கப்பட்டு அவர்களும் தடுப்புக்காவலில் வைக்கப்பட்டனர்.  

மார்ச் 27, 2019 அன்று, சின்சியாங் தடுப்பு முகாம்களில் உள்ள குடும்ப உறுப்பினர்களைக் கொண்ட நபர்களின் பிரதிநிதியாக அமெரிக்க வெளியுறவு அமைச்சர் மைக்கேல் பாம்பியோவை ஹோஜா சந்தித்தார்.  

## பாராட்டுகள்
நவம்பர் 2019 இல், சின்சியாங்கில் நடந்து வரும் மனித உரிமைகள் நெருக்கடி குறித்து அறிக்கை செய்ததற்காக ஹோஜா மேக்னிட்ஸ்கி மனித உரிமைகள் விருதைப் பெற்றார். 2020 ஆம் ஆண்டில், மிகவும் செல்வாக்கு மிக்க 500 முஸ்லிம்களில் ஹோஜா பட்டியலிடப்பட்டார்.  

2020 இல், ஹோஜா சர்வதேச மகளிர் ஊடக அறக்கட்டளையின் தைரியமான பத்திரிகையாளருக்கான விருதைப் பெற்றார்.  

## சொந்த வாழ்க்கை
ஹோஜா தனது கணவர் மற்றும் மூன்று குழந்தைகளுடன் வர்ஜீனியாவின் உட்பிரிட்ஜில் வசித்து வருகிறார்.
# ரிஷி பஞ்சமி



**ரிஷி பஞ்சமி** என்பது சந்திர நாட்காட்டியின் பத்ரபத் மாதத்தின் ஐந்தாவது நாள், மற்றும் விநாயக சதுர்த்தி நாளுக்கு அடுத்த நாள் ஆகும். இது சப்த ரிஷியின் பாரம்பரிய வழிபாடு என்று கருதப்படுகிறது. காஷ்யபர், அத்ரி, பரத்வாஜர், விஸ்வாமித்திரர், கௌதம மகரிஷி, ஜமதக்னி மற்றும் வசிஷ்டர் என்போரே அந்த ஏழு முனிவர்கள் ஆவார்கள் -கேரளாவின் சில பகுதிகளில் இந்த நாள் விஸ்வகர்மா பூஜையாகவும் அனுசரிக்கப்படுகிறது.  

இந்த விரதத்தில், சமுதாயத்தின் நலனுக்காக தங்கள் வாழ்க்கையை அர்ப்பணித்த பண்டைய ரிஷிகளின் மகத்தான செயல்களுக்கு மக்கள் மரியாதை, நன்றி மற்றும் நினைவை வெளிப்படுத்துகிறார்கள்.அதன்படி பொதுவாக இந்த விரதத்தை பெண்கள் கடைபிடித்து வருகிறார்கள்.  

சில ததீச் பிராமணர்கள் மற்றும் ராஜஸ்தானின் அகர்வால் மற்றும் மகேஸ்வரி மற்றும் காயஸ்தா போன்ற சமூக குழுக்களால் இந்த ரிஷி பஞ்சமி, ரக்ஷா பந்தன் அல்லது "'ராக்கி பண்டிகை'" என்றும் கொண்டாடப்படுகிறது. சகோதரிகள் தங்கள் உடன்பிறந்த ஆண்களின் நலனுக்காக வேண்டிக்கொண்டு  '"ராக்கி"' அல்லது '"புனித நூல்'" அவர்களின் கைகளில் கட்டுகிறார்கள் மேலும் சகோதரர்கள் மற்றும் சகோதரிகள் இருவரும் ஒருவருக்கொருவர் நலனுக்காக பிரார்த்தனை செய்து, ஒருவரையொருவர் பாதுகாப்பதாக சபதம் செய்கிறார்கள்.  

## சடங்குகள்
ரிஷி பஞ்சமி அன்று, புனித நதிகள், குளங்கள் அல்லது பிற நீர்நிலைகளில் தலைமுழுகி குளிப்பது ஒரு முக்கிய சடங்கு ஆகும். விநாயகப் பெருமான், நவகிரகங்கள் (ஒன்பது கிரகக் கடவுள்கள்), சப்தர்ஷிகள் (ஏழு முனிவர்கள்) மற்றும் அருந்ததி ஆகியோரை நினைவு கூர்ந்து இந்நாளில் வழிபாடு செய்கின்றனர். பெண்கள் கடவுளுக்கு ' பிரசாதம் ' வழங்குகிறார்கள் மற்றும் தங்கள் கணவர்களின் பாதங்களைக் கழுவுகிறார்கள்.  

## மேலும் பார்க்கவும்

- கணேஷ் திருவிழா
- இந்து பண்டிகைகள்
- ரிஷி
# காஃபியா கவிதை விழா



**காஃபியா கவிதை விழா** என்பது இந்தியாவின் புது டெல்லியில் ஆண்டுதோறும் நடைபெறும் ஒரு இலக்கிய விழா ஆகும். தில்லி நகரம் முழுவதிலும் உள்ள கவிதை ஆர்வலர்களை அவர்களின் எல்லைகளைத் தாண்டி ஒன்றிணைக்கும் முயற்சியாக இது நடைபெற்றது. கவிதை, இசை, நடனம் போன்ற கலை வடிவங்களை வேறு நிலைக்கு கொண்டு செல்லும் முயற்சி. 'காஃபியா' என்றால் பாசுரம் அல்லது செய்யுள் என்று பொருள்படும் இந்த விழாவின் நோக்கம் கவிஞர்கள் மற்றும் கலைஞர்களை ஒன்றிணைப்பதாகும்.  

## சிறப்புகள்
இரண்டு நாள் நடைபெற்ற இந்த இலக்கிய திருவிழாவில் **தஸ்தாங்கோய்** (உருது கதைசொல்லலின் பண்டைய கலை வடிவம்), **முஷைரா** (பாரம்பரிய உருது கவிதை சிம்போசியம்), கதக் பாராயணம், கவ்வாலி, கவிதையின் செயல்திறன் தழுவல், புகழ்பெற்ற கவிஞர்களின் விரிவுரைகள் மற்றும் பல நிகழ்வுகள் நடைபெற்றன.  
தேசிய தலைநகர் பிராந்தியத்தில் பல்வேறு கலாச்சார மற்றும் இலக்கிய விழாக்களின் மையமாக விளங்கும் மிகவும் பிரபலமான **இந்திய வாழ்விட மையத்தின்** திறந்தவெளி அரங்கில் ஏற்பாடு செய்யப்பட்ட இந்த கவிதை விழா, குழு விவாதங்கள், கவிதை வாசிப்பு அமர்வுகள், நடன நிகழ்ச்சிகள் மற்றும் ஒரு புத்தக வெளியீட்டு விழா ஆகியவைகளைக் கொண்டு நடை பெற்றன, இவை அனைத்தும் பல்வேறு கலை வடிவங்களை அழகான மற்றும் படைப்புக் கலையுடன் இணைக்க உதவுவதை நோக்கமாகக் கொண்டிருந்தன.  
### பங்கேற்பாளர்கள்
2015 காஃபியா கவிதை விழாவில் பின்வரும் எழுத்தாளர்கள் மற்றும் இலக்கிய ஆளுமைகள் கலந்து கொண்டனர்.  

- தீப்தி நவால்
- சுகிர்தா பால் குமார்
- அசோக் சக்ரதர்
- கெக்கி என். தாருவல்லா
- அருந்ததி சுப்ரமணியம்
- லட்சுமிசங்கர் வாஜ்பாயி
- சோகைல் ஹஷ்மி
- சுமந்த் பத்ரா
- டிம்பிள் கவுர்
- ராஜ் லிபர்ஹான்
- பீஜி மோகன்
- ரானா சபி
- அதிதி மகேஸ்வரி
- கவுசர் முனீர்
- சுதீப் சென்
- அசீம் அப்பாஸி
- ராகவேந்திர மது
# பன்னாட்டு அணுசக்தி முகமையகத்தின் உறுப்பு நாடுகள்



**பன்னாட்டு அணுசக்தி முகமையின் (IAEA) உறுப்பு நாடுகள் ,** அணுசக்தியின் அமைதியான பயன்பாட்டை ஊக்குவிக்கும் மற்றும் அணு ஆயுதங்கள் உட்பட எந்தவொரு இராணுவ நோக்கத்திற்கும் அதன் பயன்பாட்டைத் தடுக்கும் சர்வதேச அமைப்பில் இணைந்த நாடுகளாகும். IAEA ஆனது 29 ஜூலை 1957 இல் ஒரு தன்னாட்சி அமைப்பாக நிறுவப்பட்டது. ஐக்கிய நாடுகள் சபையிலிருந்து சுயாதீனமாக அதன் சொந்த சர்வதேச ஒப்பந்தம், IAEA சட்டத்தின் மூலம் நிறுவப்பட்டாலும், ஐ.நா பொதுச் சபை மற்றும் பாதுகாப்பு அவையில் ஆகிய இரண்டிற்கும் அறிக்கை செய்கிறது. 1956 இன் போது, IAEAக்கான ஸ்தாபக ஆவணங்களை உருவாக்க IAEA சட்ட மாநாடு நடத்தப்பட்டது, மேலும் IAEA சட்டம் 1957 இல் ஒரு மாநாட்டில் முடிக்கப்பட்டது.  

## உறுப்பு நாடுகளின் பட்டியல்
மார்ச் 2022 பெரும்பாலான ஐ. நா. உறுப்பினர்கள் மற்றும் திரு ஆட்சிப்பீடம் ஆகியவை IAEA இன் உறுப்பு நாடுகளாகும். உறுப்பினர் தேதிகள் கீழே பட்டியலிடப்பட்டுள்ளன.  

## உறுப்பினர் அல்லாத நாடுகள்

### முன்னாள் உறுப்பு நாடுகள்
IAEAவில் இருந்து நான்கு நாடுகள் விலகியுள்ளன. வட கொரியா 1974 இல் உறுப்பினரானது, நிகரகுவா 1957 இல் உறுப்பினரானது, 1970 இல் அதன் உறுப்பினர் பதவியை திரும்பப் பெற்றது, 1977 இல் மீண்டும் இணைந்தது, ஹோண்டுராஸ் 1957 இல் சேர்ந்தது, 1967 இல் விலகி, 2003 இல் மீண்டும் இணைந்தது, கம்போடியா 1958 இல் சேர்ந்தது, 2003 இல் விலகி, மற்றும் 2009 இல் மீண்டும் இணைந்தார்.  

### உறுப்பினர் அங்கீகரிக்கப்பட்டது
கூடுதலாக மூன்று நாடுகள் IAEA ஆல் உறுப்பினராக அங்கீகரிக்கப்பட்டுள்ளன, மேலும் அவை IAEA சட்டத்தின் ஒப்புதல் கருவிகளை டெபாசிட் செய்தால் அவை உறுப்பினர்களாகும்.  

### மற்ற மாநிலங்கள்
IAEA உடன் எந்த உறவும் இல்லாத மீதமுள்ள ஐ. நா. உறுப்பு நாடுகள் மற்றும் ஐ. நா. பார்வையாளர் நாடு :  

- 
- 
- 
- 
- 
- 
- 
- 
- 
- 
- 
- 
- 
- 
- 
-
# ஜெசிக்கா ஆரோ


**ஜெசிக்கா ஆரோ** ( *Jessikka Aro* ) (பிறப்பு: டிசம்பர் 19, 1980) பின்லாந்தின் *யில்* என்ற பொதுச் சேவை ஒளிபரப்பு நிறுவனத்தில் பணிபுரியும் பத்திரிகையாளர் ஆவார். இவர் *புடின்ஸ் ட்ரோல்ஸ் என்ற* புனைகதை அல்லாத புத்தகத்தை எழுதியுள்ளார். செப்டம்பர் 2014 இல், இவர் உருசிய சார்பு இணைய பதிவுகளை விசாரிக்கத் தொடங்கினார். ஆனால் அவர்களின் நடவடிக்கைகளுக்கு இவர் பலியாகிவிட்டார். இந்த துன்புறுத்தலுக்காக அக்டோபர் 2018 இல் மூன்று பேர் குற்றவாளிகள் என தீர்ப்பளிக்கப்பட்டது. 2019 ஆம் ஆண்டில், இவர் அமெரிக்க வெளியுறவுத் துறையிடமிருந்து ஒரு சர்வதேச தைரியமான பெண்கள் விருதைப் பெற இருப்பதாக இவருக்கு அறிவிக்கப்பட்டது. ஆனால் அது விழாவிற்கு சற்று முன்பு ரத்து செய்யப்பட்டது.  

## உருசிய பதிவுகள்
கிரெம்லினுடன் இணைக்கப்பட்ட இணைய பதிவுகளின் செயல்கள் "பின்லாந்து மக்களின் பேச்சு சுதந்திரத்திற்கு அச்சுறுத்தல்" என்று ஆரோ கூறினார்.  

இணைய நிறுவனத்தை விசாரிப்பதற்காக செயின்ட் பீட்டர்ஸ்பர்க்கிற்குச் சென்ற பிறகு, போலி இணைய கணக்குகளை உருவாக்கி, போலிக் கதைகளை உருவாக்கும் தொழிற்சாலை ஊழியர்களை இவர் நேர்காணல் செய்தார். உருசிய சார்பு ஊழியர்களிடமிருந்து குறிப்பிடத்தக்க பின்னடைவை எதிர்கொண்டார். உருசிய தேசியவாத இணையதளங்கள் இவர் மேற்குலகின் பாதுகாப்பு நிறுவனங்களில் பணிபுரிவதாக விவரித்தன.
# கேலாங்



**கேலாங்** (**Kyelang** (also spelled **Keylong**), இந்தியாவின் இமாச்சலப் பிரதேசம் மாநிலத்தின் வடக்கில் உள்ள இலாகௌள் & ஸ்பிதி மாவட்டத்தின் நிர்வாகத் தலைமையிடம் மற்றும் பேரூராட்சி ஆகும். இமயமலையில் 3,080 மீட்டர் (10,100 அடி) உயரத்தில் அமைந்த கேலாங் ஊர், மணாலிக்கு வடக்கே 71 கிலோ மீட்டர் தொலைவிலும்; இந்திய-திபெத் எல்லையிலிருந்து 120 கிலோ மீட்டர் தொலைவிலும் உள்ளது. லே-மணாலி நெடுஞ்சாலையில் உள்ள அடல் சுரங்கச்சாலை, மணாலி மற்றும் கேலாங் ஊர்களை இணைக்கிறது.  

## மக்கள் தொகை பரம்பல்
2011 இந்திய மக்கள் தொகை கணக்கெடுப்பு படி 319 வீடுகளைக் கொண்ட  
கேலாங் ஊரின் மக்கள் தொகை 1150 ஆகும். அதில் ஆண்கள் 606 மற்றும் பெண்கள் 544 ஆக உள்ளனர். பாலின விகிதம் 1000 ஆண்களுக்கு 898 பெண்கள் வீதம் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள் 95 ஆகவுள்ளனர். இதன் சராசரி எழுத்தறிவு 83.13% ஆகவுள்ளது. இதன் மக்கள் தொகையில் பட்டியல் சமூகத்தினரும், பட்டியல் பழங்குடியினரும் முறையே 65 மற்றும் 699 ஆகவுள்ளனர்.  

## தட்ப வெப்பம்
# அம்பாலா மக்களவைத் தொகுதி



**அம்பாலா மக்களவைத் தொகுதி** என்பது வட இந்தியாவில் உள்ள அரியானா மாநிலத்தில் உள்ள 10 மக்களவை (நாடாளுமன்றம்) தொகுதிகளில் ஒன்றாகும். இந்த தொகுதி பஞ்சகுலா மற்றும் அம்பாலா மாவட்டங்கள் மற்றும் யமுனாநகர் மாவட்டத்தின் ஒரு பகுதியை உள்ளடக்கியது. இது பட்டியல் சாதி வேட்பாளர்களுக்கு ஒதுக்கப்பட்டுள்ளது.  

## சட்டமன்ற தொகுதிகள்
அம்பாலா மக்களவைத் தொகுதியில் ஒன்பது சட்டமன்ற தொகுதிகள் உள்ளன. இவை:  
| 1 | கால்கா | பஞ்சகுலா | பிரதீப் சவுத்ரி | காங்கிரசு |
| --- | --- | --- | --- | --- |
| 2 | பஞ்சகுலா | ஜியான் சந்த் குப்தா | பா.ஜ.க |  |
| 3 | நாராயண்கட் | அம்பாலா | ஷாலி சௌத்ரி | காங்கிரசு |
| 4 | அம்பாலா பாளையம் | அனில் விஜ் | பா.ஜ.க |  |
| 5 | அம்பாலா நகரம் | அசீம் கோயல் | பா.ஜ.க |  |
| 6 | முலானா (SC) | வருண் சவுத்ரி | காங்கிரசு |  |
| 7 | சடௌரா (SC) | யமுனாநகர் | ரேணு பாலா | காங்கிரசு |
| 8 | ஜகாதரி | கன்வர் பால் குஜ்ஜர் | பா.ஜ.க |  |
| 9 | யமுனாநகர் | கன்ஷ்யாம் தாஸ் | பா.ஜ.க | } |

## நாடாளுமன்ற உறுப்பினர்கள்
| 1952 | டெக் சந்த் | இந்திய தேசிய காங்கிரசு |
| --- | --- | --- |
| 1957 | சுபத்ரா ஜோஷி |  |
| சுனி லால் |  |  |
| 1962 | சுனி லால் |  |
| 1967 | சூரஜ் பன் | பாரதிய ஜனசங்கம் |
| 1971 | ராம் பிரகாஷ் சவுத்ரி | இந்திய தேசிய காங்கிரசு |
| 1977 | சூரஜ் பன் | ஜனதா கட்சி |
| 1980 |  |  |
| 1984 | ராம் பிரகாஷ் சவுத்ரி | இந்திய தேசிய காங்கிரசு |
| 1989 |  |  |
| 1991 |  |  |
| 1996 | சூரஜ் பன் | பாரதிய ஜனதா கட்சி |
| 1998 | அமன் குமார் நாக்ரா | பகுஜன் சமாஜ் கட்சி |
| 1999 | ரத்தன் லால் கட்டாரியா | பாரதிய ஜனதா கட்சி |
| 2004 | குமாரி செல்ஜா | இந்திய தேசிய காங்கிரசு |
| 2009 |  |  |
| 2014 | ரத்தன் லால் கட்டாரியா | பாரதிய ஜனதா கட்சி |
| 2019 | } |  |

## தேர்தல் முடிவுகள்
# சிங்கோ லா



**சிங்கோ லா கணவாய்** (**Shingo-La**) (also known as **Shinku La**) (also known as **Shinku La**) இதனை **சிங்கு லா** கணவாய் என்றும் அழைப்பர். சிங்கோ லா மலைக்கணவாய், இந்தியாவின் லடாக்-இமாச்சலப் பிரதேசம் எல்லையில், இமயமலையில் 5091 மீட்டர் (16,615 அடி) உயரத்தில் அமைந்துள்ளது.  
## புவியியல்
சிங்கோ லா கணவாய்க்கு 20 மீட்டருக்கு கீழ் பகுதியில் ஒரு ஏரி/குளம் அமைந்துள்ளது. சிங்கோ லா கணவாய் வழியாக கால்நடையாக லடாக்கில் உள்ள சன்ஸ்கார் மலைப்பகுதி மற்றும் லாகௌல் & ஸ்பிதியை அடையலாம்.இப்பாதையை உள்ளூர் மக்களும், மலையேறிகளும் பயன்படுத்துகின்றனர். சிங்கோ லா கணவாய் 5000 மீட்டர் நீளம் கொண்டது. சிங்கோ லா பகுதியில், கோடைக் காலம் தவிர ஆண்டு முழுவதும் பனிப்பொழிவு இருக்கும்  

இக்கணவாய் சன்ஸ்காரில் உள்ள லுக்நாக் சமவெளியின் நுழைவாயிலாக கருதப்படுகிறது. இதன் அருகில் லாகௌல் & ஸ்பிதி மாவட்ட்தின் சிக்கா கிராமமும்; சன்ஸ்கார் பகுதியில் கார்ஜியாக் கிராமமும் உள்ளது. சிங்கோ லா கணவாயிலிருந்து இவ்விரண்டு கிராமங்களுக்கு மலையேற்றம் மூலமாக இரண்டு நாளில் அடையலாம். சிங்கோ லா கணவாய்க்கு மலையேற்றம் மூலம் செல்வதற்கான அடிவார முகாம்கள் தார்ச்சா (Darcha) மற்றும் பதும் (Padum) கிராமங்களில் உள்ளது.  
## சிங்கு லா சுரங்கச் சாலை
சிங்கு லா அல்லது சிங்கோ லா கண்வாயில் அமைந்த சிங்கு லா சுரங்கப் பாதை இமாச்சலப் பிரதேசம் மற்றும் லடாக்கின் எல்லையில் அமைந்துள்ள ஒரு மலைப்பாதை ஆகும். இது 5,091 மீட்டர் உயரத்தில் உள்ளது. 2016ல் எல்லைப்புறச் சாலைகள் அமைப்பு சிங்கு லா கணவாய்க்கு ஒரு சாலையை அமைத்தது. ஆனால் குளிர்காலத்தில் சாலையை அணுக முடியவில்லை. மேலும் பெரிய சக்கர வாகனங்கள் செல்ல இயலவில்லை. எனவே இதைத் தொடர்ந்து, 2020ம் ஆண்டில், கணவாயில் 13.5 கிலோ மீட்டர் நீளத்திற்கு சுரங்கப்பாதை அமைக்க இந்திய அரசு திட்டமிட்டது. சுரங்கப்பாதை அமைக்க மத்திய அமைச்சரவை சமீபத்தில் ஒப்புதல் அளித்தது. அடல் சுரங்கச்சாலை மற்றும் சிங்கு லா சுரங்கப்பாதை 2025ல் நிறைவடைந்தவுடன், நிம்மு - படும் - தர்ச்சா சாலை ஆண்டு முழுவதும் அணுகப்படும்.  

இந்த சுரங்கப்பாதை சன்ஸ்கார் பள்ளத்தாக்கு பொருளாதாரத்தை உயர்த்த உதவும். இச்சுரங்கப் பாதை இமாச்சலப் பிரதேசம் மற்றும் லடாக் இடையே பயண நேரத்தை குறைக்கிறது.  

தற்போது லே-மணாலி நெடுஞ்சாலையில் 101 கிலோ மீட்டர் பயணம் செய்து தர்ச்சா சாலையில் சென்று பின்னர் லடாக்கின் சன்ஸ்கார் பகுதிக்குள் நுழைய வேண்டும். குளிர்காலத்தில் இப்பகுதி பெறும் 15-20 அடி உயரப் பனிப்பொழிவு மிகவும் கடினமான தடையாகும். எனவே குளிர்காலத்தில் கிட்டத்தட்ட அனைத்து சாலைகளும் மூடப்படும். சிங்கு லா சுரங்கப்பாதை திறக்கப்பட்டால் இமாச்சலப் பிரதேசத்திலிருந்து லடாக்கின் சன்ஸ்கார் பள்ளத்தாக்கை 365 நாட்களுக்கும் அணுகக்கூடியதாக மாறும்.  
### சிங்கு லா சுரங்கப் பாதைத் திட்டம்
4.1 கிலோ மீட்டர் நீளம் கொண்ட சின்குன்லா சுரங்கப் பாதை வருகிற 2025ம் ஆண்டுக்குள் கட்டி முடிக்க ரூபாய் 1,681.51 கோடி இந்திய அரசு ஒதுக்கியுள்ளது. இதனால் லடாக்கின் மிகவும் பின்தங்கிய பகுதியான சன்ஸ்கார் பகுதியில் உள்ள லுங்னக் பள்ளத்தாக்கில் வசிக்கும் மக்கள் பயன்பெறுபவர்.  

## இதனையும் காண்க
- இமயமலையின் சிகரங்கள் மற்றும் கணவாய்கள் பட்டியல்
# அமைரா ஹாஸ்


**அமிரா ஹாஸ்** ( *Amira Hass* ; பிறப்பு 28 ஜூன் 1956) ஒரு இஸ்ரேலிய பத்திரிகையாளரும் எழுத்தாளரும் ஆவார். இவர் கிட்டத்தட்ட முப்பது வருடங்கள் வாழ்ந்த மேற்குக் கரை மற்றும் காசாக்கரையில் பாலஸ்தீனிய விவகாரங்களை உள்ளடக்கிய *ஹாரெட்ஸ்* என்ற தினசரி செய்தித்தாளில் தனது கட்டுரைகளுக்காக அறியப்படுகிறார்.  

## சுயசரிதை
போஸ்னிய நாட்டில் பிறந்த செபராது யூதத் தாய்க்கும், உருமேனிய நாட்டில் பிறந்த அஸ்கனாசு யூதரான தந்தைக்கும் ஒரே மகளாகப் எருசலேமில் பிறந்தார். எருசலேம் எபிரேயப் பல்கலைக்கழகத்தில் நாசிசத்தின் வரலாறு மற்றும் பெரும் இன அழிப்புடன் ஐரோப்பிய இடதுகளின் உறவைப் படித்தார்.  

## பத்திரிகை வாழ்க்கை
1991 இல் பாலஸ்தீனிய பிரதேசங்களில் இருந்து அறிக்கை செய்யத் தொடங்கினார். 2003 ஆம் ஆண்டு நிலவரப்படி, 1993 முதல் 1997 வரை காசாவில் மற்றும் ரமல்லாவில் பாலஸ்தீனியர்களிடையே முழுநேரமாக வாழ்ந்த ஒரே யூத இஸ்ரேலிய பத்திரிகையாளர் ஆவார்.  

செப்டம்பர் 2014 இல், இடதுசாரி ஜெர்மன் ரோசா லக்சம்பர்க் அறக்கட்டளை மற்றும் பல்கலைக்கழகத்தில் மேம்பாட்டு ஆய்வுகள் மையம் ஏற்பாடு செய்திருந்த பிர்சீட் பல்கலைக்கழகத்தில் நடைபெற்ற மாநாட்டில் கலந்து கொண்டார்.  மாநாட்டில் இஸ்ரேலியர்கள் (இஸ்ரேலிய யூதர் என்று கருதியதால்) மாநாட்டில் இருப்பதற்கு எதிரான விதியின் காரணமாக இரண்டு பிர்சீட் விரிவுரையாளர்களால் இவர் வெளியேறும்படி கேட்டுக் கொள்ளப்பட்டார்.  

## விருதுகள் மற்றும் அங்கீகாரம்
- 2000 ஆம் ஆண்டில் சர்வதேச பத்திரிகை நிறுவனத்திடமிருந்து உலக பத்திரிகை சுதந்திர நாயகி விருதைப் பெற்றார்.
- ஜூன் 27, 2001 அன்று, உரோமை தளமாகக் கொண்ட *ஆர்க்கிவோ டிசார்மோ* என்ற அமைப்பால் வழங்கப்பட்ட *கோல்டன் டவ் ஆஃப் பீஸ்* பரிசை பெற்றார்.
- 2002 ஆம் ஆண்டில், டச்சு கலாச்சாரம் மற்றும் மேம்பாட்டு அமைப்பான பிரின்ஸ் கிளாஸ் நிதியத்தின் இளவரசர் கிளாஸ் விருது இவருக்கு வழங்கப்பட்டது.
- இவர் 2002 இல் புருனோ க்ரீஸ்கி மனித உரிமைகள் விருதையும், 2003 இல் யுனெஸ்கோ/கில்லர்மோ கானோ உலக பத்திரிகை சுதந்திரப் பரிசையும், 2004 இல் அன்னா லிண்ட் நினைவு நிதியத்தின் தொடக்க விருதையும் வென்றார்
- செப்டம்பர் 2009 இல், ''அல்பர் கோர்முஸ் என்பாருடன் சேர்ந்து கிரான்ட் டிங்க் சர்வதேச விருதைப் பெற்றார்.
- 20 அக்டோபர் 2009 அன்று, சர்வதேச பெண்கள் ஊடக அறக்கட்டளையின் வாழ்நாள் சாதனையாளர் விருதைப் பெற்றார்.
# நாராயணபுரம்



**நாராயணபுரம்** என்பது இந்தியா தீபகற்பத்தில் தமிழ்நாடு மாநிலத்தின் காஞ்சிபுரம் மாவட்டத்திலுள்ள ஒரு புறநகர்ப் பகுதியாகும்.  

கடல் மட்டத்திலிருந்து சுமார் 29 மீட்டர் உயரத்தில் அமைந்துள்ள நாராயணபுரம் பகுதியின் புவியியல் ஆள்கூறுகள், ஆகும். பள்ளிக்கரணை, வேளச்சேரி, சேலையூர், தாம்பரம், சைதாப்பேட்டை மற்றும் கிண்டி ஆகியவை நாராயணபுரம் பகுதிக்கு அருகிலுள்ள முக்கிய புறநகர்ப் பகுதிகளாகும்.  

நாராயணபுரத்தில் ஸ்ரீ பாலாஜி பல்மருத்துவக் கல்லூரி மற்றும் மருத்துவமனை என்ற தனியார் கல்வி நிறுவனம் செயல்படுகிறது.  

நாராயணபுரம் ஏரி இப்பகுதியிலுள்ள ஏரியாகும்.
# காந்தளி திருவிழா


**காந்தளி திருவிழா** (*Kandali Festival*) என்பது இந்தியாவின் உத்தரகாண்ட் மாநிலத்தின் பித்தோராகர் மாவட்டத்தைச் சேர்ந்த ருங் பழங்குடியினரால் நடத்தப்படும் திருவிழா ஆகும். பன்னிரண்டு ஆண்டுகளுக்கு ஒருமுறை பூக்கும் காந்தளி செடியில் பூக்கும் நாளோடு இத்திருவிழா நடைபெறுகிறது. இது ஆகத்து மற்றும் அக்டோபர் மாதங்களுக்கு இடையில் சௌண்டாசு பள்ளத்தாக்கில் நடைபெறும். 1841-இல் லடாக்கிலிருந்து இந்தப் பகுதியைத் தாக்கிய ஜோராவர் சிங்கின் தரைப்படையின் தோல்வியை இது கொண்டாடுகிறது.  

## வரலாறு
காளி ஆற்றின் வழியாகத் திரும்பும் வீரர்கள், வழியில் உள்ள கிராமங்களைக் கொள்ளையடித்து, காந்தளி செடிகளுக்குள் ஒளிந்துகொண்டதாக நாட்டுப்புறக் கதைகள் கூறுகின்றன. பெண்கள் இவர்களை எதிர்த்து, காந்தளி செடிகளை அழித்தார்கள். இத்திருவிழாவின் போது மீண்டும் இச்செயலைச் செய்து நிகழ்வினை நினைவு கூறுகின்றனர்.  

மற்றொரு கதை, கன்-டலி எனப்படும் புதரிலிருந்து வேரின் பசையினைக் காயத்தின் மீது தடவிய சிறுவன் இறந்ததைப் பற்றிக் கூறுகிறது. கோபமடைந்த இவரது தாயார் இந்தப் புதரைச் சபித்தார். எனவே பன்னிரண்டு ஆண்டுகளுக்கு ஒருமுறை கன்-டலி செடியின் வேரைப் பிடுங்கி அழிக்குமாறு ரங் பெண்களுக்கு உத்தரவிட்டார்.  

## கொண்டாட்டம்
இந்த புனிதமான திருவிழா நடைபெறும் நாளன்று, அதிகாலை சடங்குகளுடன் தொடங்குகிறது. குடும்பத்தினர் அனைவரும் அதிகாலையில் எழுந்து பார்லி மற்றும் ரவை மாவு கலவையின் உதவியுடன் பிரார்த்தனை செய்ய சிவலிங்கத்தை தயார் செய்கிறார்கள். இவர்கள் தங்கள் வீட்டையும் சுற்றுப்புறத்தையும் மலர்களால் அலங்கரிக்கின்றனர். வெற்றிக் குரல்கள் எழுப்பப்படுகின்றன. மக்கள் எப்போதும் தங்கள் எதிரிகளை வென்றெடுக்க விரும்புவதற்காக அரிசி தானியங்களை காற்றில் வீசுகிறார்கள். அரிசி தானியங்களை எறிவது சர்வவல்லமையுள்ளவருக்கு மரியாதையை கொடுப்பதைக் குறிக்கிறது. இவர்கள் பாரம்பரிய ஆடைகளை அணிந்து, பூசைக்குப் பிறகு ஒன்றாக அமர்ந்து சுவைமிகு சமூக விருந்தினை உட்கொள்கின்றனர்.  

இவர்கள் வெள்ளை துணியால் புனித மரத்தினைச் சுற்றிக் கட்டி, புனித நீர், தானியங்கள் மற்றும் பிற சடங்கு பொருட்களை வழங்குவதன் மூலம் சடங்குகளை நிறைவேற்றுகின்றனர். குதிரைப்படையின் பின் பெண்கள் ஆயுதங்களுடன் அணிவகுப்பு நடத்துகிறார்கள். அதேசமயம் ஆண்கள் வாள்களுடன் ஆயுதம் ஏந்தியவர்களாக அணிவகிக்கின்றனர். இதைத் தொடர்ந்து குழந்தைகள் அணிவகுப்பு பாடல்களைப் பாடி நடனம் மற்றும் இசையுடன் செல்வார்கள். காளி நதிக்கும் தௌலி நதிக்கும் இடையில் அமைந்துள்ள பள்ளத்தாக்கில் பாடல் மற்றும் நடனத்தின் கொண்டாட்டம் களைகட்டி மலைகளில் இவர்களின் ஆராவாரம் எதிரொலிக்கிறது. ஆற்றல் மிக்க குதிரைப்படை காந்தளிச் செடி நிறைந்தப் பகுதியினை அடையும் போது பாடல்கள் மெல்லிசையாக மாறி போர்க்குரல்களாகவும் போர் முழக்கங்களாகவும் மாறுகின்றன.  

வெற்றி நடனம், காந்தளி புதர்களை வேரோடு பிடுங்கியதும், சுவையான உணவுடன் திருவிழா நிறைவடைகிறது. நாடு முழுவதிலுமிருந்து வரும் சுற்றுலாப் பயணிகள் மற்றும் பிற கிராமங்களிலிருந்து வரும் உள்ளூர்வாசிகளும் இணைந்து இந்த திருவிழாவை மிகவும் அற்புதமான பாரம்பரியங்கள் மற்றும் பழக்கவழக்கங்களை உயிர்ப்பிக்கும் வகையில் கொண்டாடுகின்றனர்.
# ரோகினி மோகன்

**ரோகிணி மோகன்** (*Rohini Mohan*) என்பவர் இந்தியப் பத்திரிகையாளர் மற்றும் எழுத்தாளர் ஆவார். ரோகிணி 2019ஆம் ஆண்டில், சிறந்த பெண் ஊடகவியலாளர்களுக்கான சமேலி தேவி ஜெயின் விருதைப் பெற்றார். இவரது முதல் புத்தகம், *தி சீசன்ஸ் ஆஃப் ட்ரபிள்* (2014) 2015-ல் சக்தி பட் பரிசையும், டாட்டா இலக்கிய விருதினைப் (முதல் புத்தக விருது) பெற்றது.  

## எழுத்துலகப் பணி
*தி எகனாமிக் டைம்ஸ்,* *த நியூயார்க் டைம்ஸ்,* *அல் சஜீரா*, *தி கேரவேன், வைசு நியூஸ்*, டைம், கார்ப்பர்சு தெகல்கா, *தி இந்து*, *அவுட்லுக்,* தி வயர், சுகுரோல் உள்ளிட்ட இந்திய மற்றும் பன்னாட்டு ஊடகத்தில் பணியாற்றியுள்ளார். இவர் தெற்காசியாவில் சுகாதாரம், மனித உரிமைகள், அரசியல் குறித்து எழுதி வருகின்றார். கேரவான் பத்திரிக்கையில் 2012ஆம் ஆண்டு இலங்கைப் பிரச்சனைகள் குறித்து இவர் வெளியிட்ட செய்திக்காகப் பன்னாட்டுச் செஞ்சிலுவை மற்றும் இந்திய ஊடக நிறுவன விருதினையும் பெற்றார்.  

2014-ல், மோகன் இலங்கை மோதல் பற்றிய செய்தியினை *தி சீசன்ஸ் ஆஃப் டிரபிள்* (*வெர்சோ புக்ஸ்*) எனும் புத்தகமாக வெளியிட்டார். இந்த புத்தகம் ஆரோக்கியமான விமர்சனங்களைப் பெற்றது. திஷானி தோஷி தி இந்துவில் இது ஒரு "குறிப்பிடத்தக்கப் புத்தகம் - முழுமையான விளக்கத்தினைக் கொண்டுள்ளது" என்று தெரிவித்தார். *எகனாமிஸ்ட்* சிறந்த மதிப்பாய்வைச் செய்தது இதனை "பிரச்சனையினை முழுமையாக உள்வாங்கும் புத்தகம்" என்று விவரித்தது. தேசிய பொது வானொலி தன் 2014-ன் சிறந்த வாசிப்புக்கான பட்டியலில் சேர்த்துள்ளது. இந்த புத்தகம் இந்தியாவில் சக்தி பட் பரிசு மற்றும் டாட்டா இலக்கிய நேரலை முதல் புத்தக விருதினைப் பெற்றது.  

## தனிப்பட்ட வாழ்க்கை
மோகன் கேரளாவின் திருவனந்தபுரத்தில் பிறந்தார். மோகன் கொலம்பியா பல்கலைக்கழகத்தில் அரசியல் இதழியலில் முதுகலைப் பட்டமும், ஆசிய இதழியல் கல்லூரியில் முதுகலை பட்டயப்படிப்பினையும் முடித்துள்ளார்.  

## விருதுகள்
மோகன் தனது எழுத்துலகப் பணிக்காகப் பல விருதுகளைப் பெற்றுள்ளார். இவற்றில் குறிப்பிடத்தக்கன. சாமெலி தேவி ஜெயின் விருது, அசாமில் குடியுரிமைக்கெதிரான கருத்துகளை இவர் வெளியிட்டதற்காக இந்த விருது 2019-ல் வழங்கப்பட்டது. கேரவான் பத்திரிக்கையில் 2012ஆம் ஆண்டு இலங்கைப் பிரச்சனைகள் குறித்து இவர் வெளியிட்ட செய்திக்காகப் பன்னாட்டுச் செஞ்சிலுவை மற்றும் இந்திய ஊடக நிறுவன விருதினையும் பெற்றார்.  
| 2019 | சிறந்த பெண் ஊடகவியலாளர்களுக்கான சமேலி தேவி ஜெயின் விருது |  |
| --- | --- | --- |
| 2014 | எழுத்தாளர்கள் சங்கம், இலண்டன் விருது |  |
| 2013 | சார்லஸ் வாலஸ் இந்திய நிறுவன எழுத்தாளர் நிதியுதவி |  |
| 2012 | பன்னாட்டுச் செஞ்சிலுவைச் சங்கம் மற்றும் இந்திய இதழியல் நிறுவனம் விருது | } |

## புத்தகங்கள்

- *தி சீசன்ஸ் ஆஃப் டிரபிள்* (வெர்சோ புக்ஸ், 2014)
- *மிசன் சைக்கிள்* (பிரதம் புக்ஸ்)
# அட் யாய் பன்னாட்டு வானூர்தி நிலையம்



**அட் யாய் பன்னாட்டு வானூர்தி நிலையம்** **** (ஆங்கிலம்: *Hat Yai International Airport*; மலாய்: *Lapangan Terbang Antarabangsa Hat Yai* தாய் மொழி: ท่าอากาศยานหาดใหญ่; *Tha-akatsayan Hatyai*) என்பது தெற்கு தாய்லாந்து, சொங்கலா மாநிலம் அட் யாய் நகருக்கு அருகில் அமைந்துள்ள ஒரு வானூர்தி நிலையம் ஆகும்.  

இந்த வானூர்தி நிலையம் தாய்லாந்து வானூர்தி நிலையங்கள் நிறுவனம், (*Airports of Thailand Public Company Limited* (**AOT**) எனும் நிர்வாகத்தின் கீழ் உள்ளது. ஓர் ஆண்டுக்கு ஏறக்குறைய 1.5 மில்லியன் பயணிகள், 9,500 விமானங்கள், 12,000 டன் சரக்குகள் ஆகியவற்றைக் கையாளுகிறது.  

## பொது
கடல் மட்டத்தில் இருந்து 28 மீ. உயரத்தில் உள்ள இந்த வானூர்தி நிலையம் அட் யாய் நகரத்தில் இருந்து 9 கி.மீ. தொலைவில் உள்ளது. நெடுஞ்சாலை 4135 (*Sanambin Panij Road*) எனும் முதன்மைச் சாலையுடன் இந்த வானூர்தி நிலையத்துடன் இணைக்கப்பட்டுள்ளது.  

வானூர்தி நிலையத்தின் சேவை நேரம் 06:00 – 24:00. இதன் ஓடுபாதை ஒரு மணி நேரத்திற்கு 30 விமானங்களைக் கையாள முடியும். அத்துடன் அதன் தாங்கும் ஆற்றல் *PCN 60/F/C/X/T* என மதிப்பிடப்படுகிறது. அதன் பரப்பளவு 56,461 மீ<sup>2</sup>.  

## விரிவாக்கம்
அட் யாய் பன்னாட்டு வானூர்தி நிலையம் 2.5 மில்லியன் பயணிகளுக்காக வடிவமைக்கப்பட்டு உள்ளது. அதனால், விரிவாக்கத் திட்டங்கள் செயல்பாட்டில் உள்ளன. 2018-ஆம் ஆண்டில் ஏற்கனவே 4.5 மில்லியன் பயணிகளை இந்த வானூர்தி நிலையம் கண்டுள்ளது. இந்த மேம்படுத்தல், 2030-ஆம் ஆண்டில் 10 மில்லியன் பயணிகளுக்குச் சேவை செய்யும். அந்த வகையில் வானூர்தி நிலையத்தின் கொள்ளாற்றல் திறனும் விரிவுபடுத்தப்படுகின்றது.  

### பயணிகள் சேவை
| <small>நிறுவனம்</small> | சேரிடங்கள் |  |
| --- | --- | --- |
| பாங்காக்–சுவர்ணபூமி,கோ சாமுய், |  |  |
| தாய் லயன் ஏர் | பாங்காக்–தோன் முவாங், உடோன் தானி |  |
| தாய் இசுமயில் | சுவர்ணபூமி வானூர்தி நிலையம் |  |
| தாய் வியட் செட் ஏர் | பாங்காக்–சுவர்ணபூமி, சியாங் மாய் | } |

## விபத்து
2005 ஏப்ரல் 3-ஆம் தேதி, அட் யாய் பன்னாட்டு வானூர்தி நிலையத்தின் பயணிகள் புறப்படும் முனையத்தில் ஒரு வெடிகுண்டு விபத்து நிகழ்ந்தது. 2005 சொங்கலா குண்டுவெடிப்பு (*2005 Songkhla Bombings*) என்று குறிப்பிடப்படும் அந்த வெடிகுண்டு விபத்திற்கு, பட்டானி பிரிவினைவாதிகள் (*Pattani Separatists*) காரணம் என்றும் சொல்லப்பட்டது. அந்த விபத்தில் ஒரு பயணி கொல்லப்பட்டார் மற்றும் 10 பேர் காயம் அடைந்தனர்.  

## காட்சியகம்
# பண்ணந்தூர் திருக்கல்யாண ஈசுவரர் கோயில்



**பண்ணந்தூர் திருக்கல்யாண ஈசுவரர் கோயில்** என்பது தமிழ்நாட்டில் கிருஷ்ணகிரி மாவட்டம், பண்ணந்தூர் என்னும் ஊரில் அமைந்துள்ள சிவன் கோயிலாகும்.  

## வரலாறு
இக்கோயில் மூன்றாம் குலோத்துங்க சோழன் ஆட்சிக் காலத்தில் கட்டப்பட்டது என்று கருதப்படுகிறது.  

## கோயில் அமைப்பு
கருவறையில் சிவன் அம்மையோடு கல்யாணக் கோலத்தில் காட்சியளிக்கிறார். கோயிலின் முன்புறம் பழமையான நந்தி வகனம் உள்ளது.  

## பூசைகள்
இக்கோயிலில் நாள் வழிபாடு இல்லை. காருவா, வெள்ளுவா போன்ற சிறப்பு நாட்களில் மட்டும் வழிபாடு நடத்தப்படுகிறது.
# மகர் மகோத்சவ்



**மகர் மகோத்சவ்** (*Maghar Mahotsav*) என்பது புகழ்பெற்ற துறவி கபீரின் நினைவாக இந்தியாவின் உத்தரப் பிரதேசத்தில் உள்ள மகரில் ஆண்டுதோறும் நடைபெறும் கலாச்சார விழாவாகும். இது ஒவ்வொரு ஆண்டும் ஜனவரி மாதம் நடைபெறும். மகோத்சவ் உத்தரப்பிரதேசம் சுற்றுலாத் துறை, உத்தரப் பிரதேச கலாச்சாரத் துறை மற்றும் சந்த் கபீர் நகரின் மாவட்ட நிர்வாகத்துடன் இணைந்து ஏற்பாடு செய்யப்பட்டுள்ளது.  

## வரலாறு
1937 ஆம் ஆண்டு கபீர் நிர்வான் மேளாவை ரயீஸ் ஜக்குலால் ஸ்ரீவஸ்தவா ஏற்பாடு செய்ததில் இருந்து திருவிழாவின் வரலாறு தொடங்குகிறது. பின்னர் 1955-56 இல், கலிலாபாத்தின் உள்ளூர் வணிகர்கள் குடிமக்களின் நன்கொடைகளின் உதவியுடன் இரண்டு நாட்கள் கண்காட்சியை ஏற்பாடு செய்தனர். சுதந்திரப் போராட்ட வீரர்களான மஜித் அலி, ஜெகநாத் பிரசாத், முன்ஷி ஷிவ் பிரசாத் குப்தா மற்றும் காந்தி ஆசிரமத்தின் மேலாளர் பண்டிட் ராம்நாத் சவுபே மற்றும் மேலும் இருவர் இதற்கான முயற்சியைத் தொடங்கினர். 1987ஆம் ஆண்டில், ஒரு துடுப்பாட்டப் போட்டி ஏற்பாடு செய்யப்பட்டது, பின்னர் கலிலாபாத் எஸ்டிஎம் இருந்தார். அவருடனான கலந்துரையாடலின் போது, உள்ளூர்வாசிகள் மாவட்ட நிர்வாகத்தை முறையாக ஏற்பாடு செய்யுமாறு கோரிக்கை விடுத்தனர். பின்னர் அவருக்கும் அப்போதைய பஸ்தி மாவட்டத்தின் மாவட்ட ஆட்சியர் பங்கஜ் அகர்வாலுக்கும் இடையே நடந்த கலந்துரையாடலுக்குப் பிறகு, கபீர் நிர்வான் மேளாவுக்குப் பதிலாக கபீர் மகோத்சவ் ஏற்பாடு செய்யப்பட்டது. அந்த நேரத்தில், மகர் பஸ்தி மாவட்டத்தின் ஒரு பகுதியாக இருந்தது.  

மகோத்சவின் ஒரு பகுதியாக பல்வேறு கலாச்சார நிகழ்ச்சிகள். கவி சம்மேளனம், பஜனை, நாட்டுப்புற பாடல், கவ்வாலி மற்றும் விளையாட்டு நிகழ்வுகள் நடத்தப்படுகின்றன. உள்ளூர் மற்றும் அருகிலுள்ள வணிகர்கள் தங்கள் அங்காடிகளை அமைக்கும் கண்காட்சியும் ஏற்பாடு செய்யப்பட்டுள்ளது.  

2012 மற்றும் 2017 ஆம் ஆண்டுகளில் உத்தரப் பிரதேச சட்டசபைத் தேர்தல் காரணமாகவும், 2018-ஆம் ஆண்டில் நிதிப் பிரச்சனை காரணமாகவும் மகர் மகோத்ஸவ் நடத்தப்படவில்லை.  

## சமீபத்திய ஆண்டுகளில் நடந்த விழாக்கள்

### 2021
2021 மகர் மகோத்சவ் ஆன்மீகத் துறவி யாத்திரை & கபீர் உத்சவ் உடன் இணைக்கப்பட்டு 23-25 பிப்ரவரி 2021 க்கு இடையில் ஏற்பாடு செய்யப்பட்டது  

### 2020
2020 ஆம் ஆண்டு சனவரி மாதம் 12 முதல் 18 ஆம் நாள் வரை ஏற்பாடு செய்யப்பட்டது. மகோத்சவை அப்போதைய பஸ்தி பிரதேச ஆணையர் அனில் சாகர் திறந்து வைத்தார். மகோத்சவில் நாட்டுப்புற பாடகி சுப்ரியா ராவத் மற்றும் விளம்பரத் தாரகை மற்றும் நடனக் கலைஞர் அன்சிகா தியாகி ஆகியோர் கலந்து கொண்டனர்.  

### 2019
2019 மகர் மகோத்சவ் 12-18 ஜனவரி 2019 இல் ஏற்பாடு செய்யப்பட்டது. கவி சம்மேளனம், முஷைரா உள்ளிட்ட பல்வேறு கலாசார நிகழ்ச்சிகளுக்கு ஏற்பாடு செய்யப்பட்டிருந்தது. ஜவாபி பிர்ஹா பாடகர்கள் நிது சஞ்சல் மற்றும் உபேந்திர லால் யாதவ் ஆகியோரால் பாடப்பட்டது.  

### 2016
2016 மகர் மகோத்சவ் 2016 ஆம் ஆண்டு சனவரி 12 முதல் 18 வரை ஏற்பாடு செய்யப்பட்டது. மகோத்சவை அப்போதைய உத்தரபிரதேச மாநில உணவு மற்றும் குடிமைப் பொருள் வழங்கல் துறை அமைச்சர் இலட்சுமிகாந்த் நிஷாத் தொடங்கி வைத்தார்.  

### 2015
2015 ஆம் ஆண்டு சனவரி 12-18 இல் ஏற்பாடு மகர் மகோத்சவ் நிகழ்விற்கு ஏற்பாடு செய்யப்பட்டது  

-
# முட்டை பொரியல்


**முட்டை புர்ஜி** (*Egg bhurji*) என்பது அண்டா புர்ஜி அல்லது அண்டே கா ககினா என்றும் அழைக்கப்படுவது முட்டை பொரியல் வகை உணவாகும். இது ஒரு பிரபலமான தெருவோர உணவாகும். முட்டை பொரியல் காலை, மதியம் அல்லது இரவு என் எந்நேரமும் உண்ணப்படுகிறது. முட்டை புர்ஜி இந்தியத் துணைக்கண்டத்திலிருந்து உருவானது. இது சில சமயங்களில் பார்சி உணவான *அகுரியுடன்* ஒப்பிடப்படுகிறது. பார்சி உணவான அகுரி அல்லது அகூரி ஒரு சில வேறுபாடுகளுடன் முட்டை புர்ஜியை மிகவும் ஒத்ததாகக் காணப்படுகிறது. புர்ஜியைப் போலவே, அகுரியும் இஞ்சி, வெங்காயம் மற்றும் பிற மசாலாப் பொருட்களால் தயாரிக்கப்படுகிறது. இருப்பினும், புர்ஜி முட்டைகள் நீர்வற்றும் வரை சமைக்கப்படுகிறது. அதேசமயம் அகூரி முட்டைகள் நீர் வற்றும் வரை சமைக்கப்படுவதில்லை. வதக்கிய நறுக்கப்பட்ட வெங்காயம், மிளகாய் மற்றும் விருப்பமான மசாலாப் பொருட்களை முட்டையுடன் சேர்த்து இந்த உணவு தயாரிப்பதிலும் வித்தியாசம் உள்ளது.  

இந்தியா முழுவதும் நெடுஞ்சாலை உணவகங்கள், நிறுத்தங்கள் மற்றும் தெரு உணவுக் கடைகளில் புர்ஜியை பரிமாறப்படுகிறது. சில சமயங்களில் இது ரொட்டித் துண்டுகளுடன் பரிமாறப்படுகிறது. தக்காளி, மிளகாய், வெங்காயம் மற்றும் நறுமணமுள்ள மசாலாப் பொருட்களுடன், இந்த துருவல் தயாரிக்கப்படும் இந்த முட்டை திருப்திகரமான உணர்வை உருவாக்குகின்றன. முட்டை புர்ஜி சூடான சப்பாத்தி, *பராத்தா*, அல்லது வெண்ணெய் தடவிய தோசையுடன் சாப்பிட்டால் நன்றாக இருக்கும்.